പ്രതീക്ഷയുടെ വെളിച്ചം ഒറ്റക്കാലില് നില്ക്കുന്ന പിതാവിന്റെ കൈകളില് കൈകാലുകളില്ലാത്ത മകന് ചിത്രത്തിന് അന്താരാഷ്ട്ര ഫോട്ടോഗ്രാഫി പുരസ്കാരം ഒറ്റക്കാലില് നിവര്ന്ന് നിന്ന് കൈകളും കാലുകളുമില്ലാത്ത ഒരു കുഞ്ഞിനെ ഇരുകൈകളിലും ആകാശത്തേയ്ക്കുയര്ത്തി സന്തോഷം പങ്കിടുന്ന ചിത്രമാണ് അന്താരാഷ്ട്ര ഫോട്ടോഗ്രാഫി മത്സരത്തിലേക്ക് തെരഞ്ഞെടുക്കപ്പെട്ടത് .ഇത്തവണത്തെ സീയന അന്താരാഷ്ട്ര ഫോട്ടോഗ്രാഫി മത്സരത്തില് പുരസ്കാരം നേടിയത് ആരുടെയും കണ്ണ് നനയിക്കുന്ന ഈ ചിത്രമായിരുന്നു .സിറിയന് വംശജരായ അച്ഛന്റെയും മകന്റെയും ഈ ചിത്രം ഏതൊരാളുടെയും മനസിനെ പിടിച്ചുലക്കുന്നതായിരുന്നു . ചിത്രത്തില് കാണുന്നത് മുന്സീര് എന്ന സിറിയന് യുവാവാണ്. അദ്ദേഹത്തിന്റെ കൈയ്യിലിരിക്കുന്നത് മകന് മുസ്തഫയും. സിറിയ അടക്കം ലോകത്തിലെ നിരവധി രാജ്യങ്ങള് ഇന്നു നേരിടുന്ന ഭീകരവാദത്തിന്റെയും ഒടുങ്ങാത്ത അരക്ഷിതാവസ്ഥകളുടെയും ദയനീയതയും ഭീതിയും ക്യാമറയിലാക്കിയ ഒരു ക്ലിക്ക്.അതേസമയം, അതിജീവനത്തിന്റെ , പ്രതീക്ഷയുടെ വെളിച്ചംപൊഴിക്കുന്ന ഒരു നിമിഷം കൂടിയായി അത് . തുര്ക്കി ഫോട്ടോഗ്രാഫര് മെഹ്മദ് അസ്ലന് ആണ് ഈ അപൂര്വ ചിത്രം തന്റെ കാമറയിലൊപ്പിയത് . സിറിയയുമായി അതിര്ത്തി പങ്കിടുന്ന തുര്ക്കി പ്രവിശ്യയായ ഹാത്തിയിലെ റെയ്ഹാന്ലിയില്നിന്നാണ് അദ്ദേഹം ചിത്രം കാമറയിലാക്കിയത്. ജീവിത ക്ലേശം ഹാര്ഡ്ഷിപ് ഓഫ് ലൈഫ് എന്നാണ് ഈ ചിത്രത്തിന് അദ്ദേഹം പേര് നല്കിയത്. അവര് അനുഭവിച്ചുകൊണ്ടിരിക്കുന്ന സുദീര്ഘവും ദുഷ്കരവുമായ അനുഭവങ്ങളുടെ വേദനയാണ് ചിത്രം പകരുന്നതെന്ന് പുരസ്കാര നിര്ണയ സമിതിയിലെ അംഗങ്ങളിലൊരാളായ കടവോക ഹിഡ്കോ വിലയിരുത്തുന്നു . സിറിയയിലെ ഇദ്ലിബ് നഗരത്തില്വെച്ച് ബോംബ് സ്ഫോടനത്തിലാണ് മുന്സീറിന്റെ വലത് കാല് നഷ്ടപ്പെട്ടത്. അതെ സമയം മകന് മുഹമ്മദിന് ജന്മനാ ഇരു കാലുകളും കൈകളുമില്ല. സിറിയയിലെ ആഭ്യന്തര കലാപങ്ങള്ക്കിടെ നടന്ന വിഷവാതക ആക്രമണത്തിന് ഇരയായിരുന്നു മുഹമ്മദിന്റെ അമ്മ സെയ്ന. അങ്ങനെയുണ്ടായ ആരോഗ്യ പ്രശ്നങ്ങള് മൂലം സെയ്ന കഴിച്ച മരുന്നുകളുടെ പാര്ശ്വഫലമായാണ് മുഹമ്മദിന് അംഗവൈകല്യങ്ങളോടെ ജനിക്കേണ്ടിവന്നത്. പിന്നീട് ഈ കുടുംബം അഭയാര്ഥികളായി സിറിയയില് നിന്ന് തുര്ക്കിയിലെത്തുകയായിരുന്നു . അതെ സമയം കഴിഞ്ഞ പത്തു വര്ഷത്തിലേറെയായി തുടരുന്ന ആഭ്യന്തര യുദ്ധം സിറിയന് ജനതയെ ഒന്നടങ്കം കൊന്നൊടുക്കി കഴിഞ്ഞു . അവര് ജന്മനാടുവിടാന് നിര്ബന്ധിതരാകുന്നു. സിറിയയില്നിന്നുള്ള 56 ലക്ഷത്തോളം ജനങ്ങള് ഈജിപ്ത്, ലെബനന്, തുര്ക്കി, ഇറാഖ്, ജോര്ദാന്, എന്നീ രാജ്യങ്ങളില് അഭയാര്ഥികളായി ജീവിക്കുന്നുണ്ടെന്നാണ് ഔദ്യോഗിക കണക്ക്.The post പ്രതീക്ഷയുടെ വെളിച്ചം ഒറ്റക്കാലില് നില്ക്കുന്ന പിതാവിന്റെ കൈകളില് കൈകാലുകളില്ലാത്ത മകന് ചിത്രത്തിന് അന്താരാഷ്ട്ര ഫോട്ടോഗ്രാഫി പുരസ്കാരം first appeared on MalayalamExpressOnline.